בהאחזות הנחל בסיני
בהאחזות הנח"ל בסיני; המון דברים יפים ראו עיני; כמו למשל - חיילת יחפה; וצמתה מוטלת על כתפה.; ובחצר היו החיילים; צולים דגים גדולים על גחלים; המון דברים יפים ראו עיני; בהאחזות הנח"ל בסיני.; שם כל השרות והדליות והרינות; פסעו לאט בתוך שדרת קזוארינות; עם כל האור וכל הפנאי; אשר ראיתי בעיני.; בהאחזות הנח"ל בסיני; אני לא האמנתי לעיני; כשראיתי מעשה כשפים; ספרי שירה קטנים על מדפים; שירי רחל ו'כוכבים בחוץ'; כמו לפני שנות אלף בקיבוץ ; אני ממש שפשפתי את עיני,; בהאחזות הנח"ל בסיני.; כשכל השרות והדליות והרינות...; בהאחזות הנח"ל בסיני; אני לא האמנתי לעיני; כשפתאום פגשתי בפינה; את ארץ ישראל הישנה.; את ארץ ישראל האבודה; והיפהפיה והנשכחת,; והיא כמו הושיטה את ידה; כדי לתת ולא כדי לקחת; ואני לא האמנתי לעיני,; בהאחזות הנח"ל בסיני.; איך כל השרות והדליות והרינות...; בהאחזות הנח"ל בסיני,; המון דברים יפים ראו עיני; המון דברים יפים שבגללם; רציתי לחבק שם את כולם.; ללחוש לפרצופים הנבוכים ; הו מי יתנני במדבר "מלון אורחים"?; (הו מי יתנני במדבר "מלון אורחים"?'; עם כל השרות והדליות והרינות,; אפסע לאט בתוך שדרת קזוארינות; עם כל האור וכל הפנאי; אשר ראיתי לפני במו עיני במו עיני.; 